|  |
| --- |
| DOKUMENT ZA INTERNETSKO SAVJETOVANJE SA ZAINTERESIRANOM JAVNOŠĆU O NACRTU OPĆEG AKTA |
| **NACR****T** **Plana upravljanja imovinom u vlasništvu** **Općine Kalnik za 2020. godinu** |
| **Stvaratelj dokumenta:** Općina Kalnik |
| **Tijelo koje provodi savjetovanje:** Jedinstveni upravni odjel Općine Kalnik |
| **Početak savjetovanja** **15.11.2019.** | **Završetak savjetovanja** **16.12.2019.** |

RAZLOG DONOŠENJA

|  |
| --- |
| Pravni temelj za donošenje akta:* Zakon o upravljanju državnom imovinom („Narodne novine“ broj 52/18)
* Statut Općine Kalnik („Službeni glasnik Koprivničko-križevačke županije“ broj 5/13. i 4/18)

Sukladno reviziji učinkovitosti upravljanja i raspolaganja nekretninama jedinica lokalne i područne (regionalne) samouprave iz 2016. godine obavljene od strane Državnog ureda za reviziju, svim JLS preporučeno je osim usvajanja srednjoročnih strategija upravljanja i raspolaganja imovinom i donošenje kratkoročnih planova upravljanja imovinom. Planom upravljanja imovinom u vlasništvu Općine Kalnik za 2020. godinu određuju se kratkoročni ciljevi i smjernice upravljanja općinskom imovinom te izvedbene mjere u svrhu provođenja. Namjera je Plana definirati i popisati ciljeve upravljanja i raspolaganja općinskom imovinom, čija je održivost važna za život i rad postojećih i budućih naraštaja. Istodobno, cilj je Plana osigurati da imovina Općine Kalnik bude u službi gospodarskog rasta te zaštite nacionalnih interesa. Cilj provođenja savjetovanja sa zainteresiranom javnošću je upoznavanje javnosti s nacrtom prijedloga akta. dobivanja mišljenja, primjedbi i prijedloga te eventualno prihvaćanje zakonitih i stručno utemeljenih mišljenja, primjedbi i prijedloga.Sukladno odredbama članka 11. Zakona o pravu na pristup informacijama („Narodne novine“ broj 25/13 . i 85/15) nakon provedenog savjetovanja sa zainteresiranom javnošću, nositelj izrade akta dužan je o prihvaćenim i/ili neprihvaćenim primjedbama i prijedlozima obavijestiti zainteresiranu javnost putem svoje Internet stranice na kojoj će objaviti Izvješće o provedenom savjetovanju sa zainteresiranom javnošću. |

Pozivamo predstavnike zainteresirane javnosti da najkasnije **do 16. prosinca 2019. godine** dostave svoje primjedbe i komentare na predloženi nacrt Plana upravljanja imovinom u vlasništvu Općine Kalnik za 2020. godinu, putem OBRASCA za sudjelovanje u savjetovanju, na e-mail: pisarnica@kalnik.hr ili predaju obrazac osobno u Općini Kalnik.

Po završetku savjetovanja, svi pristigli doprinosi bit će javno dostupni na internetskoj stranici Općine Kalnik te priloženi uz prijedlog konačnog akta kojeg donosi predstavničko tijelo JLS. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg nacrta Plana upravljanja imovinom u vlasništvu Općine Kalnik za 2020. godinu.